JohanHeinsen/ENO huggingface dataset:
Aarhuus Stifts-Tidende, 1844-03-23
Wienerne have med ualmindelig megen Jnteresse fulgt Bulletinerne og Kong Carl Johans Sygdom: en Følge af det personlige Bekjendtskab, de have til ham. Medens han var fransk Gesandt i Wien indtraf nemlig i 1797 en Begivenhed, der var noget aldeles Nyt for Wienerne: en Folkeopstand. Bernadette havde nemlig, i sin republicanske Fremfusenhed, opplantet et stort trefarvet Flag paa sit Gesandtskabs Hotel, men herover geraadede de ellers rolige Wienere i saadan Harme, at de sammenrottede sig, stormede Palaiet og nedreve Banneret. En Student, som var den Første, der bemægtigede sig Fanen, levet endnu som en i Statens Tieneste graanet Olding; Fane-Qvasterne gjemmer han som Trophæer. Bernadotte havde ved denne Leilighed nær selv sat Livet til, og kun Keiser Franz's personlige Nærværelse reddede ham. Da Folket saae sin Keiser, forholdt det sig øieblikkelig roligt, og Bernadotte fik Leilighed til at undflye. - Hvor have Tiderne ikke siden forandret sig. Den daværende fremfusende Republicaner ender nu som den viseste af Nutidens Konger, elsket af sit Folk og beundret af Europa. Dronning Pomare, der nu omtrent er 30 Aar gammel, skildres som en smuk Qvinde med fuldkommen regelmæssige Træk, store funklende Øine, yppig Paarvært og de herligste Tænder, man kan forestille sig. J et Land, hvor Qvinderne tidligt modnes og tidligt afblomstre, har hun conserveret sig meget godt og hendes Skjønhed har kun paa den sidste Tid lidt Noget derved, at hun er bleven endeel corpulent Regjeringen har hun aldrig bekymret sig om; derimod har hun altid været meget levelysten. Størstedelen af hendes Tid hengaaer med Elskovseventyr, hvoraf hun slet ingen Hemmelighed gjør. Forresten beskjæftiger hun sig meget med sin talrige Børneflok, som hun elsker høit, passtarer med sine Hofdamer, næsten udelukkende om Hjerte Anliggender; morer sig med at spille paa Mundharpe eller endnu oftere med at dreie paa en Lirekasse, som Dupetit Thouars i sin Tid har foræret hende og hvis Besiddelse er hendes Stolthed. Desuden bader hun sig flere Gange om Dagen, og det ganske ugeneert i den første den bedste Bæk. Hendes sædvanlige Dragt er kun et let Bomulds-Skjort; Strømper bærer hun sjelden og Sko er hende en Pestilents. Kun ved høitidelige Leiligheder pynter hun sig og det paa en høist grotest Maade med Ting, der slet ikke passe sammen og som idetmindste for 20 Aar siden ikke have været i Mode Hvem der seer hende saaledes udmalet, kan umuligt bare sig for at briste i Latter; men Sligt tager hun aldeles ikke ilde op, anseer det endogsaa for en Compliment, og hilser meget gratieus til dem, der le hende op i Ansigtet.
Aarhuus Stifts-Tidende, 1844-03-23
Den meest anseete Mand paa den fortryllende Øe Otaheiti er en Englænder, Forstanderen for den engelske Mission sammesteds. Han hedder Pritchard, og er ogsaa engelsk Consul. J London var han Smedesvend, saa blev han hellig", lod sig udsende som Missionair, og blev Otaheiti's Lovgiver thi det er ham, der har skrevet Landets Lovbog. Men Priichard er endnu mere; han er den rigeste Kjøbmand paa hele Øen, og - han er Dronningens Accoucheur. Dronningen skildres som en hidsig og stolt Dame. Hun kan ikke tilgive den franske Admiral Dupetit Thouars, at han simpelthen titulerede hende "Madame Pomare.
Aarhuus Stifts-Tidende, 1844-03-23
J Nærheden af Jrun, ved den spanskefranske Grændse, har tildraget sig en stor Ulykke. Næsten hele Communen var om Aftenen samlet i Kroen, for at feire en Fest. Pludseligt, da det allerede begyndte at skumre, styrtede en Vandmasse med frygtelig Magt ned fra Bjergene, oversvømmede Alt, rivende Alt med sig. Den enestaaende Kro blev omringet af Bølgerne, som brøde sig mod Murene, undergravede og tilsidst omstyrtede dem. Nogle vare flygtede op paa Taget og kastede sig fortvivlende ned, da Vandet truede at naae dem; Andre bleve begravne under Huset. Blandt de Sidste var en politisk Flygtning, som her, Grændsen saa nær, fandt en ynkelig Død.
Aarhuus Stifts-Tidende, 1844-03-23
Ved de Oversvømmelser, som i Begyndelsen af d. M. anrettede saa store Ødelæggelser i det sydlige Frankrig, tildrog sig følgende interessante Begivenhed: En ridende Gensdarme førte en for Tyveri anklaget Fange til Grenoble. Begge passerede en smal Bro over Romanche; Hesten blev sky for den brusende Strøm og kastede Rytteren i Vandet. Jstedetfor nu at tænke paa Flugt, reddede Fangen Gensdarmen med egen Livsfare. Denne Daad vakte en saameget glædeligere Sensation, som den Anklagede, strax i det første Forhør, retfærdiggjorde sig fuldkommen, og strax blev sat i Frihed.
Aarhuus Stifts-Tidende, 1844-03-23
J Prindsesse=Theatret i London optraadte nys den overordentlig lille Dverg, som er bekjendt under Navnet "General Tom Thumb. Han er det mindste Exemplar af den gaaende og talende Menneskehed, som man kan tænke sig. Hans Fremtræden vakte paa eengang Latter og Overraskelse. Han er fuldkommen proportioneret, er saa stor som et Barn paa 6 Maaneder, og til denne hans Skabelon danner det Sikkre og Kraftige i hans Bevægelser en forunderlig Contrast. Han er nu 12 Aar gammel, 15 Tommer høi og veier 15 Pund. Hans Stemme er som et Barns. Blandt de Scener, han gav til Bedste, vandt især en bifald, hvori han efterligner Napoleons Gang og Manerer. Damerne i Brüssel have i denne Vinter aabnet en Bazar for de Fattige; de eleganteste og meest anseete Damer i Staden fungere her som Boutik jomfruer. Alle Artikler gaae derfor rivende af Forleden traadte en riig ung Herre fra Provindsen, ind i Bazaren og udsøgte sig et Halstørklæde, ved hvilken Leilighed han kom paa det Jndfald, at forsøge, hvorvidt den fortryllende Sælgerindes Jver for de Fattige gik. "Jeg kjøber aldrig noget Halstørklæde, sagde han: "uden at Damen i Boutiken først passer det paa mig. - Ogsaa denne betingelse skal gjerne blive opfyldt til de Fattiges Bedste svarte den unge Dame, slyngede Tørklædet om Kjøberens Hals og bandt det i en mesterlig Sløise. Henrykt fremtog Herren sin Pung og spurgte, hvormeget han var skyldig. Halvtredsindstyve Francs for Tørklædet og halvtredsindstyve for Ombindingen!" svarte Damen med et noget skadefro, men ubetaleligt Smiil.
Aarhuus Stifts-Tidende, 1844-03-23
J London har en Kone paa 38 Aar, som er gift med en Mand paa 70, født et Pigebarn med eet Been og tre Arme. Paa det Sted, hvor det andet Been skulde være, befinder sig en Arm, paa hvis Haand der dog kun er tre Fingre. De meest berømte Læger have taget dette Naturspil i Øiesyn.
Aarhuus Stifts-Tidende, 1844-03-23
En Tildragelse, som, allerede for flere Aar siden, vakte stor Opsigt vidt og bredt, har i disse Dage, ved nye Opdagelser, faaet en Vending, som er i hør Grad mærkværdig. For de overrhinske Assiser fremstilledes, i October 1841, en hidtil almindeligt agtet Bygmester, som var beskyldt for et Mordanslag, Han havde nemlig opført en ny Skole i Schlettstadt- og efterhaands hævet den accorderede Betaling paa 2000 Fres, nær. Da han ogsaa forlangte disse af vedkommende Regnskabsfører, afviste denne ham barsk, med Betydning: han havde faaet Alt, hvad der tilkom ham. Bygmesteren tillod sig alle mulige Reclamationer, men forgiæves. Tilsidst blev han heed i Hovedet, og sagde reentud, at Regnskabsføreren maatte have stukket de 2000 Fres, i sin egen Lomme. Fol gen af denne beskyldning var en Jnjurieproces; Bygmesteren blev idømt en Mulct og tilpligtet, at lade Dommen indrykke i de offentlige Blade. Dette Sidste syntes ham at være det Haardeste, eftersom han derved frygtede at skade sin Credit. J den største Fortvivlelse begav han sig til Kassereren og bønfaldt ham om, at eftergive ham Dommens Bekjendtgjørelse: men han var ubøielig; det kom til Ordstrid, Bygmesteren tog en Pistol op af Lommen og skjød efter sin Modstander, dog uden at træffe ham. Med en anden Pistol vilde han gjøre en Ende paa sit eget Liv, men eiheller dette lykkedes ham. Han blev fængslet og, allerede en Mand paa 65 Aar, dømt til tyve Aars Galeistraf. Hele Begivenheden var allerede glemt; da opdagedes det, ved en Revision af vedkommende Regnskabsprotocoller, at Bygmesteren, som for Tiden arbeider paa Galeierne, virkeligen har de 2000 Fres, tilgode. Der er allerede gjort de fornødne Skridt til at udvirke hans Frigivelse.
Aarhuus Stifts-Tidende, 1844-03-23
J Jøde-Verdenen har der i mange Tider ikke været saadant Røre, som der nu er i Anledning af Omskjærelsespørgsmaalet. De Frankfurter-Jøder have besluttet at henvende sig til Forbundsdagen med en Klage over Senatet, som har erklæret, at det bør staae enhver jødisk Familiefader frit for, at lade sine Børn omskjære eller ikke, og at der ikke bør times de uomskaarne Jøder nogen Ulempe i borgerlig Henseende. Over denne Erklæring forarge sig de orthodore Jøder, med Rothschild i Spidsen, ubeskriveligt.
Aarhuus Stifts-Tidende, 1844-03-23
Ved Rhinen skulle endeel Adelsmænd have forenet sig om, herefter ikke meere at kalde de unge Damer af borgerlig Herkomst "Frøken", men "Mademoiselle." Til Gjengjæld, fortælles der, have Damerne af borgerlig Herkomst besluttet, herefter ikke meere at kalde nogen Adelsmand af hiin Forening "Herre",men derimod at bruge den franske Tiltale "Musiotil ham.
Aarhuus Stifts-Tidende, 1844-03-23
J Preussen kan ingen Dødsdom exeqveres, førden er forelagt Kongen til Stadfæstelse. Et sjeldent Tilfælde foreligger i denne Tid Criminalretten. En Mand, som, for at have myrdet og plyndret et Fruentimmer, er dømt til at radbrækkes, har erklæret, at han ikke vil appellere til Kongens Naade, men at han betragter Livet som en Byrde; han forlanger desaarsag, at Dommen skal fuldbyrdes. Spørgsmaalet er nu, om Kongen kan benaade Forbryderen mod hans Villie.
Aarhuus Stifts-Tidende, 1844-03-23
J et Berliner-Blad læste man forleden følgende Bekjendtgjørelse: "Elisa Schmidt, det smukke, unge Kæmpefruentimmer, saavelsom den store Samling af Slanger og Krokodiller, er daglig at see i Königstrase No 61. Badningen og Fodringen finder Sted Kl. 4 om Eftermiddagen.
Aarhuus Stifts-Tidende, 1844-03-23
J Landsbyen Dorea i Thuringen er ansat en Præst, som med Bibelen banker Christendommen indi sine Confirmanter. Nys har han, under Forberedelsen til Confirmation, slaaet et Barn i Hovedet med Bibelen, saa voldsomt, at det døde kort efter. – Sagen blev neddysset under Paaskud af, at Barnet var død af en Skarlagensfeber, som det havde i Kroppen.
Aarhuus Stifts-Tidende, 1844-03-23
Nu har den samme Præst igjen slaaet et Barn ihiel med sin Bibel, og to andre Børn ligge, ifølge lignende Mishandling, for Døden. Man er meget spændt paa at erfare, om Skarlagensfeberen atter skal holde her.
Aarhuus Stifts-Tidende, 1844-03-23
Carlsruhe vedbliver at være Skuepladsen for blodige og afskyelige Optrin. Nu har der atter fundet en Duel paa krumme Sabler Sted i denne By Begge Duellanterne saarede hinanden livsfarligt. Det hedder nu, at Regjeringen vil skride ind og sætte en Skranke for sligt Uvæsen for Fremtiden. "Athenæum meddeler følgende Tilfælde, der maaskee er det eneste i sit Slags. Under et heftigt Uveir, blev en Fiskerbaad ramt af Lynet. Dette foer nedad Masten, splintrede denne, og smeltede Uhret i en Mands Lomme, som stod nær Masten, uden at bestaa dige Manden selv. Endogsaa hans Klæder forbleve ubeskadigede, og han mærkede ikke, hvad der var forefaldet, før han vilde tage sit Uhr frem og fandt, at det var sammensmeltet i een Masse.
Aarhuus Stifts-Tidende, 1844-03-23
J Brunsvig har der nylig tildraget sig en tragiecomisk Begivenhed. Et Par Forelskede havde besluttet at tage Gift, og Elskeren begav sig desaarsag til et Apothek og forlangte Rottekrudt; men Apothekeren mærkede Uraad og gav ham i dets Sted et kraftigt Afferingsmiddel, som de Elskende deelte, og som derpaa ikke undlod at yttre sin Virkning paa den meest energiske Maade. Midt under denne Medicamentets Kraftyttring fandt man de savnede, udmattede Lidende, og havde saaledes et Æmne til en munter By-Conversation.
Aarhuus Stifts-Tidende, 1844-03-23
Superintendent Dr. Follenius i Saarbrücken har i disse Dage faaet Brev fra sin ifjor fra Hamborg sporløst forsvundne Søn, der reiste for et Handelshuus, og meentes at være bleven myrdet. Han er nu gemeen Soldat ved Fremmedlegionen i Algier, og beder sine dybt bekymrede Forældre tilgive ham den store Sorg, han har voldet dem.
Aarhuus Stifts-Tidende, 1844-03-23
Et skrækkeligt Dødsfald har i disse Dage fundet Sted i Hamborg. En Fabrikarbeider havde, ved at rense en Maskine, den Ulykke, at komme Kamhjulet, for nær med Haanden. Haand, Arm og hele Legemet blev trukket ned og malet smaat.
Aarhuus Stifts-Tidende, 1844-03-23
Den afdøde Konge af Sverrigs Liig er blevet obduceret, og det Væsentligste, der skal have viist sig ved de indre Deles Undersøgelse, skal have været en Opløsning af en lille Deel af det Jndre af Hjernen som kaldes fornix, hvilken Opløsning i Lægesproget kaldes emolitio alba. En betydelig Mængde Vand, forefandtes i Hjernekammeret og omkring Hjernen.
Aarhuus Stifts-Tidende, 1844-03-23
Efterat Kongen af Sverrig er afgaaet ved Døden, er Kongen af Hannover bleven den Ældste af Europas kronede Hoveder. Han er allerede 3 Aar over Støvets Alder.
Aarhuus Stifts-Tidende, 1844-03-23
Jfølge Flensb. Zeita. af 18de de ere Stadens Gader i de sidste Aftener desværre atter blevne usikkre ved den berygtede Chourineur eller Knivstikker", og et Fruentimmer er blevet betydeligt saaret af ham. Hans farlige Vaaben synes at være meget skarpt, da Fruentimmer, som ere blevne overfaldne af ham, forsikkre: i første Øieblik ingen Smerte at have følt, men blot at have fornummet Berørelsen af hans Fingre. Maatte det dog ret snart lykkes Politiet at bemægtige sig denne, sandsynligviis med en skrækkelig Manie beladte, Ulykkelige.
Aarhuus Stifts-Tidende, 1844-03-23
Tydske Blade meddele den vigtige Opdagelse, at alle de schleswig-holsteinische Jdeer have deres Arnested i den Rendsborger Raadhuusviinkjælder.
Aarhuus Stifts-Tidende, 1844-03-23
Den i Horsens Arrest hensiddende, nu ved alle tra Jnstantser fra Livet dømte Johanne Marie Henriksdatter, der flere Gange havde bibragt sin Mand, Gaardmand Peder Christensen Scriver i Brønding, forskjellige giftige Substantser i hans Drikkevarer, saasom Blaasteensvand i hans Theepotte; og Spanskgrønt, som hun havde samlet af en Messingkjedel, ved at komme en Pægel Mælk i samme og lade denne staae deri indtil den blev irret, hvilken Mælk hun kom i Mandens Caffe, og Sølverglod, som hun ellers brugte til at farve med, i det Anker Øl, som Manden drak af. Alt dette virkede paa hans Helbred, navnligen hans Digestionsorganer, dog kan det ikke med Bished siges, om det vil have hans Livs Forkortelse til Følge, men efter Districtslægens Erklæring er Spanskgrønt og Blaasteensvand samt Sølvergløi opløst Tilstand, naar det nydes i smaae Qvantiteter og i længere Tid, Gifter, som kunne medføre betydelige, for Kunsten uovervindelige Sygdomstilfælde. Aarsagen til denne Forbrydelse var en lidenskabelig Tilbøielighed, som Konen nærede for Een af deres Tjenestekarle, som hun vilde ægte, naar Manden var ryddet afveien. Og alligevel har nu denne, idet han under Forhøret flere Gange har yttret om Forbrydersken, at hun førend den Tid havde været en kjærlig og god Kone, samt en god og omhyggelig Moder for sine Børn, ikke alene tilgivet hende den begaaede Brøde i Betragtning at hendes tidligerroesværdige Vandel, men ogsaa bønfaldet Hs. Maj. om hendes Benaadning.
Aarhuus Stifts-Tidende, 1844-03-23
Aarhuus, den 23de Marts. Jdag er Bugten igjen tillagt med Jis, som er sat herind i Nat. Kort iforveien, nemlig igaar, var Skonnerten "Saral kommen hertil fra Frederikshavn; den havde paa Veien mødt Jismasser af uhyre Størrelse. Bemeldte Skonnert er den samme, som for 2 Aar siden hørte hjemme her i Aarhuus og forliste i Aalbeksbugten, hvorefter Braget blev solgt og istandsat, og nu er kommen hertil, for at tage Ladning ind
Aarhuus Stifts-Tidende, 1844-03-23
Bekjendtgjørelser. At min inderligt elskede Mand, Kammerherre, v. Arenstorff, Ridder af Dannebrogen, igaar Eftermiddag Kl. 11 afgik ved Døden, i hans Alders 67de Aar, efter 14 Dages Sygeleie, undlader jeg ikke sörgeligst at bekjendtgjöre for fraværende Slægtninge og Venner. Overgaard, den 20de Marts 1844. Johanne Marie Charlotte Arenstorff. föd Jermiin.
Aarhuus Stifts-Tidende, 1844-03-23
At Godsforvalter J. P. Heilmann, efter nogen Tids Svaghed og 3 Dages Sygeleie, i Dag ved en blid og rolig Død er afgaaet, det bekjendtgjøres herved for hans fraværende Slægt og Venner. Hindsgaul, den 6te Marts 1844. Basse Fønss.
Aarhuus Stifts-Tidende, 1844-03-23
Atter sender jeg Sørgebudskab til fraværende Slægt og Venner, idet Forsynet, under hvis Viisdom jeg med Hengivenhed bøier mig, Tirsdagen den 19de d. M. kaldte min elskede næstældste Datter, Annina Petrea Julie, 24 Aar gammel, til Gjenforening med sin for saa kort siden forudgangne Fader og Bedstemoder. Erindringen om hendes Taalmod og Fromhed vil stedse være levende i mit og hendes sørgende Søstres Hjerter. Aarhuus, d. 21de Marts 1844. M. sal. Søegaard.
Aarhuus Stifts-Tidende, 1844-03-23
Efter Begjæring af vedkommende Eier foretages Auction førstk. Løverdag den 30te dennes, om Eftermiddagen Kl. 2, i Gaarden Ns 647 paa Vestergade heri Staden, over gamle Bygningsmaterialier; hvilket herved, til Liebhaveres Efterretning, bekjendtgjøres. Aarhuus Byfogedcontoir, den 23de Marts 1844. Fleischer.
Aarhuus Stifts-Tidende, 1844-03-23
Jfølge Forliig og Udlæg, samt Udlægshaverens derpaa grundede Reqvisition, bliver det Jens Pedersen tilhørende Huus paa Hvilsted Mark, med tilliggende Jord af Hartk. 2 Fdkr. 3/4 Alb, samt Konge- og Kirke-, Korn- og QvægTienden af dette Hartkorn, saa og 2de ham tilhørende Tørveskifter i Piilgaards Mark, stillede til Bortsalg ved een eneste Auction, som afholdes i bemeldte Huus Tirsdagen den 9de April førstkommende, Eftermiddag Kl. 2. Conditionerne erfares ved Auctionen, hvor Lysthavende indbydes at møde. Hads og Ring Herreders Contoir, d. 18 Marts 1844. Rosenstand. Tirsdagen den 2den April førstkommende, om Formiddagen Kl. 10, lader Smeden Niels Sørensen, i sin Bopæl ved Wilhelmsborg, ved offentlig Auction bortsælge: beslagne Arbeidsvogne, Plove, Brakharver af nyere Facon, almindelige Harver, Jerntøirer, Steenhamre og Spader, m. m. m., Alt nyt og godt. Liebhabere indbydes. Wilhelmsborgs Birkecontoir, den 13de Marts 1834. Rasmussen.
Aarhuus Stifts-Tidende, 1844-03-23
Torsdagen den 11te April næstkommende, Formiddag Kl. 10, lader Teglbrænder Steglich ved offentlig Auction opbyde til Bortsalg den ham tilhørende, paa Veile Byes Søndermark beliggende Eiendom. Bygningerne bestaae af 16 Fag, deels Grundmuur, deels Egebindingsværk, og Jorderne udgjøre circa 50 Tdr. Land geometrisk Maal. af god Bonitet, med fornøden Tørveskiær. J Jorderne er nedlagt 5 1/2 Tde Rug, og paa Eiendommen kan holdes 4 Heste og 12 a 14 Køer. Auctionen afholdes paa selve Eiendommen, og Conditionerne erfares saavel paa mit Contoir som hos Eieren, der foreviser Eiendommen. Saafremt antageligt Bud skeer paa Eiendommen, bortsælges derefter den paa samme værende Besætning og Løsøre af alle Slags.
Aarhuus Stifts-Tidende, 1844-03-23
Byfogedcontoiret i Veile, den 6te Marts 1844 d. M. Hersleb, const.
Aarhuus Stifts-Tidende, 1844-03-23
Torsdagen den 11te April førstkommende, Formiddag Kl. 9, lader Proprietair Hagemann til Rodsteenseived offentlig Auction bortsælge 100000 heelbrændte og 30000 halvbrændte Muursteen. Conditionerne, blandt hvilke, at vederhæftige Kjøbere erholde et halvt Aars Credit, erfares ved Auctionen, der afholdes ved Teglværket, beliggende ved Odder, hvor Lysthavende indbydes at mode. Hads og Ring Herreders Contoir, d. 18 Marts 1844. Rosenstand.
Aarhuus Stifts-Tidende, 1844-03-23
Copi. Fjerde Klasse. 10 Rigsbankskilling Sølv. No 2. 18. Andreas Ludvig Reiersen, virkelig Justitsraad, Herredsfoged. og Skriver i Rougso, Sønderhald. og Østerliisberg Herreder, Gjør vitterlig: at efter Begjæring af Huusmand, Peder Thomassen af Meilby By og Sogn, Østerliisberg, Herred, under Randers Amt, og i Kraft af kongelig allernaadigst Bevilling af 4de November f. A., indstævnes herved, med Aars og Dags Varsel, til at møde for Rougso, Sønderhald og Østerliisberg Herreders Ret paa Randers Raadstue den første Tirsdag i Juli Maaned 1845, om Formiddagen Kl. 10 slet, den eller dem, der maatte have en af Citantens Fader, Thomas Pedersen af bemeldte Meilby, til Selveiergaardmand Anders Christensen sammesteds, under 30te Juni 1818 udstædt og den 18de Juli næstefter tinglæst Panteobligation, stor 300 Rbd. S. V., hvorved er givet 1ste Prioritets Panteret i en Jordparcelaf Hartkorn, Ager og Eng 3 Skpr. 1 Fdk. 1 1/2 Alb. paa fornævnte Meilby Mark, samt i Debitors Jndvo, ihænde, til dermed at fremkomme og deres Adkomst til Samme, at beviisliggjøre, da den ellers, saafremt Jngen dermed melder sig ved Rettens Dom vil vorde mortificeret, efter nærmere Paastande. Jngen Forelæggelse eller Lavdag gives ifølge Forordn. af 3die Juni 1796. Randers, den 15de Marts 1844. A. L. Reiersen. Gebyhr 2 12 3 4 3/2 Afgivt - - 8 3/4 Tre Mark fire 1/3 Skilling Sølv.
Aarhuus Stifts-Tidende, 1844-03-23
Paa Transitoplaget er i det Kongelige Toldbodpakhuushenliggende følgende Collis, hvortil ingen Eier eller Commissionair har meldt sig nemlig: 1 Oxehoved Viin mkt. HP 63, i Kiel fortoldet den 5te Januar 1841 Nr. 102, indført den 28de Mai 1842 Nr. 1703 med Baadfører Johansen fra Kiel. 1 Foustage Nürnbergervarer mkt. L. & C 115, indført den 14de Juli samme Aar Nr. 2457 med Skpr. P. Jordtfra Kjøbenhavn. 1 Kiste mk. a C & Co. 694, indført den 18de November f. A. Nr. 4405 med Skpr. N. J. Nissen over Randers fra Udlandet. Saafremt Ingen, inden 3 Maaneder fra Dato, melder sig herpaa Toldkammeret, og legitimerer sig som Eier eller Commissionair af bemeldte Collis, blive de overcensstemmende med § 64 i Forordningen af 1ste Februar 1797, bortsolgte; hvilket herved bringes til offentlig Kundskab.
Aarhuus Stifts-Tidende, 1844-03-23
Aarhuus Toldkammer, den 14de Marts 1844. A. C. Schumacher. N. Poulsen, constitueret.
Aarhuus Stifts-Tidende, 1844-03-23
Alle og Enhver som formene at have nogetsomhelst Krav paa Undertegnede, bedes desangaaende at ville melde sig i min Bopæl inden medio næste Maaned, til hvilken Tid jeg agter at forlade Byen. Aarhus, den 23de Marts 1844. ærbødigst Vitus Ingerslev.
Aarhuus Stifts-Tidende, 1844-03-23
At jeg, ifølge den mig under 13de f. M. meddeelte Bevilling til at procedere paa Prøve i Randers Amt, med Forpligtelse til at tage Bopæl i Grenaa, nu har begivet mig hertil og begyndt min Function, – det tillader jeg mig herved at bringe til offentlig Kundskab. Greenaa, den 20de Marts 1844. Steenberg.
Aarhuus Stifts-Tidende, 1844-03-23
Wegen eines platzlichen Todessalles sucht eine Erzicheriun, welche sich 11 Jahre in einem der ersten Hauser des Landes augehalten, und dort die Erzichung einer Tochter vollendet hat, ein Engagement zum ersten May. Sie unterrichtet in der Musik, im Deutschen und Franzosischen, spricht beide Sprachen, in den gewöblichen Schulwissenschaften, so wie in Handarbeiten, und kanndie besten Lugnisse bebringen, Hier auf Reflektirende werden ersucht, sich in portofreien Briesen an den Herausgeber dieses Blattes: zu wenden.
Aarhuus Stifts-Tidende, 1844-03-23
Da Godsforvalter-Tienesten paa Stamhuset Hindsgaul, formedelst indtruffet Dødsfald, er blevet vacant, saa anmodes de, som kunde attraae Pladsen og dertil har de fornødne Qvaliteter, at melde sig hos Basse FonssHindsgaul pr. Middelfart, den 8de Marts 1844.
Aarhuus Stifts-Tidende, 1844-03-23
J Medfølge af foregaaende Kundgjørelse forrige Aar i Avisen gjentages herved: at de ældgamle Liigstene paa Saxild Kirkegaard blive, dersom ingen Eier melder sig forinden hos Kirkeværgen i Saxild, bortsolgte den 1ste Mai d. A. Saxild Præstegaard 1844. Marts 20de. Bruun, p. Fartøi, En paa Helsingørs Skibsværft i sidste Sommer, bygget Jagt, som kan lade circa 850 Tdr. Korn, er at erholde tilkjöbs paa billige Conditioner, naar man derom behager at henvende sig til Hr. Kjöbmand H. Wm. Buchholtz i Helsingør.